
ÅRSBERETNING 2018
KRÅKSTAD IL FOTBALL SINE LAG



     
     
      


 
Årsmelding Kråkstad IL Fotballgruppa 2018
 
Innledning
Årsmeldingen skal formidle det viktigste av aktivitet i fotballgruppa i Kråkstad for året 2017.
Den går igjennom sportslig aktivitet og status på økonomi. Det er naturlig å starte med å ta utgangspunkt i Verdidokumentet til Fotballgruppa i Kråkstad.
 
Dette er et utdrag av verdidokumentet som er veiledene for vår aktivitet og hvordan dette utføres.

Verdidokument:

Fotball for alle i Kråkstad og Skotbu
Kråkstad idrettslag har som mål å spre idrettsglede for alle på Kråkstad og i Skotbu.
Fotballaktiviteten organiseres gjennom Fotballgruppa.
Fotballgruppa har som ambisjon:
·         Å gi et tilbud til alle som ønsker å spille fotball og som har tilknytning til Kråkstad og Skotbu uansett alder og kjønn
·         At Kråkstad skal være en breddeklubb
·         At Kråkstad skal gi et tilbud til barn og unge basert på Norges Fotballforbunds verdogrunnlag for barnefotballen. Dette innebærer:
o   Fotball for alle
o   Trygghet plus mestring er lik Trivsel
o   Fair play
·         Hjelpe unge ivrige fotballspillere videre i karrieren når Kråkstad ikke lenger kan gi dem store nok utfordringer
·         Hjelpe unge fotballspillere som ikke har store ambisjoner til å finne andre klubber i nærområdet dersom Kråkstad ikke greier å opprettholde tilbudet til aldersgruppa
·         Å gi et tilbud til voksne basert på humør, inkludering og fysisk aktivitet
·         At våre trenere skal få grunnleggende trenerkurs
·         Fotballen i Kråkstad er basert på frivillighet og dugnad.
 
 
 
 
 
 
 
 
 
 


Sportslig aktivitet i 2018
Kråkstad har valgt å knytte seg mot Oslo som sin fotballkrets. Dette gir mange muligheter med tanke på seriespill.
Alle lagene med unntak av G/J2011 har deltatt i seriespill i Oslo fotballkrets.

 
I 2018 har vi hatt følgende lag i spill:
· G/J 2012
· G/J 2011                   
· J 2010                        	
· G 2009                 	
· J 2008/2009            	
· G 2008                    	
· G 2007                    	
· J 2007                     	
· G 05/06                    	
· J 2005/2006 
· G2005
· G2006           	                  	
· A-Laget                   	
· Old-girls                  	
· Old-boys                 
 
 
Fotballgruppa i Kråkstad hadde 12 lag med i seriespill og ca 150 spillere.
Med flott nytt idrettsanlegg med kunstgressbane håper og tror vi på god vekst i fotballen og er glade for at vi nå kan tilby prima spilleforhold på vår hjemmebane.
 
 
Det er 180 medlemmer registrert i fotballgruppa.
 
 
  
Deltakelse på Cuper. 
Fotballgruppa med styret i spissen ønsker å stimulere til så mye spill som mulig og har oppfordret lagene til å melde seg på cuper. Cup er utrolig gøy for barna og bygger lagfølelse. Flere av lagene har deltatt på flere cuper. I 2018 var også mange lags høydepunkt Grue-cup. Styret ønsker fortsatt å legge til rette for at lagene skal kunne delta på cuper.
Fotballgruppa har tatt kostnadene ved de fleste cupene i 2018. unntaket er de cupene som ikke er dekket av vilkårene satt i forsikringsavtalen for spillerne våre. Dette er i hovedsak cuper med innledende runder og sluttspill. I slike tilfeller har lagleder blitt bedt om å avklare deltakelse og dekning av kostnader og egen forsikring med respektive foreldre/foresatte.
 

Årsmelding fra lagene
Årsmelding fra hvert av lagene følger som vedlegg til denne årsberetningen.
 
 
Annen aktivitet:
Høst cup
 
Også i 2018 har fotballgruppa arrangert innendørs cup i Kråkstad idrettshall. I tillegg til viktige inntekter for fotballgruppa bidrar arrangementet til å gi et viktig tilbud til egne spillere.
I mars ble Attentus cup Dessverre avlyst på grunn av at hallen var utleid til annet formål den helgen cupen optimalt sett bør holdes. VI måtte velge en annen helg og opplevde at pågangen var så lav at vi valgte å avlyse hele arrangementet.
 
Høst cup ble vellykket og barna hadde en flott opplevelse men hadde  så stor oppslutningen som ønsket. Det jobbes med å skaffe en sponsor til denne cupen. 
 
Det ble lagt ned en stor dugnadsinnsats av foreldre og de eldste lagene.
Vi er helt avhengige av denne hjelpen for at det skal bli et godt arrangement. Styret retter en stor takk til alle som har bidratt til at arrangementet ble muliggjort.
 
 
Bane og treningsforhold
kunstgresset har gitt oss mange fine treningstimer. Entrepenøren har rettet opp en del småfeil men ellers fungerer anlegget fint. Vi har et banefordelingsverktøy i treningsøkta.no som har fungert mer eller mindre bra. Dette verktøyet egner seg best dersom alle lagledere er flinke og legger inn endringene. Vi hadde en kjedelig situasjon i høst der et av våre lag måtte vike ved utleie av banen da det ikke var registrert at banen var opptatt. 

vinteren 17/18 viste seg å bli noe utfordrende mt.på banevedlikehold. Det samme gjalt vinteren 18/19. Det ble besluttet at vi skulle forsøke å holde banen vinteråpen. Dette har medført at gjengen som har stått for brøyting har hatt mye å gjøre. En stor takk for innsatsen til banemannskapet. 

De yngste lagene har også i år blitt prioritert ved tildeling av treningstid i hallen. 
Fotballen har lav prioritet ved tildeling av halltid men alle lagene som ville trene inne har fått treningstid 
 
Sportslig Ansvarlig:
Vi har i sessongen 2018 fungert uten sportslig ansvarlig. 

 

Drakter og utstyr
Styret mener det er viktig at fotballklubben fremstår helhetlig og med mest mulig like drakter på tvers av lagene. Kråkstads drakter skal være røde skjorter med hvite tall, blå shorts og blå strømper. Alle lagene har spilt i samme drakter og med samme sponsorlogo. Takk til vår hovedsponsor Attentus og optimal kjøling/optimal Bygg for deres bidrag til fotballgruppa.
Vi opplevde noe trøbbel fra leverandørens side mht. enkelte drakt størrelser. Takk også til materialforvalter Anders Borgen iherdig jobbing med dette. Han har stadig tatt en tørn med trykkpressa når det har vært behov.
 
 Kiosk
Det har ikke vært regelmessig drift av kiosken i våren 2017 da lokalene ikke var optimale. 
dette ble utbedret og ved flere seriekamper og egne miniturneringer var kiosken åpen og et populært tilbud til spillere og tilskuere. Takk til Anders Bjørnstad og Tone Særvoll Kvammen for bra innsats med å få kioske opp å gå. Kiosksalget på cupene vi har arrangert i hallen er vesentlig del av inntektene i klubben. det er tegnet avtaler med Arena, coca cola, Hennig olsen og Asko ifb med varelevering til kiosken.
 
Økonomi
 Se vedlagt resultatregnskap og budsjett for fotballgruppa. 
 
Styret har forsesongen 2018 vært:
	Knut-Henrik Sivertsen
	Leder

	
Anders Borgen
	Nestleder/materialforvalter

	Andreas Larsen
	Styremedlem

	Elin Gylder Rødø
	Dugnadsansvarlig

	Tone Særvoll Kvammen
	
Medlemsregisteransvarlig

	Stina Vikestad
	Fiks-ansvarlig

	Hans Kristian Steen
	
Dommeransvarlig

	Karianne Aarøy Særvoll
	Sekretær

	Anders Bjørnstad
	Kioskansvarlig

	Håvard Midgard
	Nettsideansvarlig


 
Vi har hatt 6 styremøter i tillegg til årsmøte for 2017 den 28.februar 2018.

_____________________________ 
Knut-Henrik Sivertsen -Leder
 
Styret
 

Vedlegg: 
1. Resultatregnskap for 2018
2. Årberetning fra de enkelte lagene

